xml version="1.0" encoding="UTF-8"?


Επίσημη Εφημερίδα C 287/2018


| | | |
| --- | --- | --- |
| | | ISSN 1977-0901 |
| Επίσημη Εφημερίδα της Ευρωπαϊκής Ένωσης | | C 287 |
| European flag | | |
| Έκδοση στην ελληνική γλώσσα | Ανακοινώσεις και Πληροφορίες | 61ό έτος 14 Αυγούστου 2018 |

---

| | | |
| --- | --- | --- |
| Περιεχόμενα | | Σελίδα |
| | IV   Πληροφορίες | |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ | |
| | Ευρωπαϊκό Κοινοβούλιο | |
| 2018/C 287/01 | [Συνεδριαση ολομελειασ τησ 59ησ COSAC — 17-19 Ιουνίου 2018, Σόφια — Συμβολη τησ 59ησ συνοδου τησ COSAC](http://publications.europa.eu/resource/uriserv/OJ.C_.2018.287.01.0001.01.ELL.xhtml) | [1](#C_2018287EL.01000101.doc) |

---

| | |
| --- | --- |
| EL | |

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκό Κοινοβούλιο

| | | | |
| --- | --- | --- | --- |
| 14.8.2018 | EL | Επίσημη Εφημερίδα της Ευρωπαϊκής Ένωσης | C 287/1 |

---

ΣΥΝΕΔΡΙΑΣΗ ΟΛΟΜΕΛΕΙΑΣ ΤΗΣ 59ΗΣ COSAC —

17-19 Ιουνίου 2018, Σόφια —

ΣΥΜΒΟΛΗ ΤΗΣ 59ΗΣ ΣΥΝΟΔΟΥ ΤΗΣ COSAC

(2018/C 287/01)

1.   ΤΑ ΚΟΙΝΟΒΟΥΛΙΑ ΚΑΙ ΟΙ ΠΟΛΙΤΕΣ ΤΗΣ ΕΕ

| | | |
| --- | --- | --- |
| | 1.1. | Η COSAC δίνει έμφαση στον καίριο ρόλο που διαδραματίζουν τα εθνικά κοινοβούλια στην ομαλή λειτουργία της Ευρωπαϊκής Ένωσης, καθώς και στην αγαστή συνεργασία τους με το Ευρωπαϊκό Κοινοβούλιο. Ως εκπρόσωποι των ευρωπαίων πολιτών, ο ρόλος τους είναι καθοριστικός, καθώς φέρνουν το ευρωπαϊκό πρόγραμμα κοντύτερα στους ανθρώπους και διασφαλίζουν την αποτελεσματικότητα της διαδικασίας λήψης αποφάσεων. |

| | | |
| --- | --- | --- |
| | 1.2. | Η COSAC δίνει έμφαση στη σημασία της πολιτικής μόρφωσης και της ενεργούς συμμετοχής των πολιτών στον πολιτικό βίο, ιδίως μέσω των εκλογών σε περιφερειακό, εθνικό και ευρωπαϊκό επίπεδο. Τα εθνικά κοινοβούλια και το Ευρωπαϊκό Κοινοβούλιο ενθαρρύνουν όλους τους ευρωπαίους πολίτες να χρησιμοποιούν τα δημοκρατικά τους δικαιώματα σε όλα τα επίπεδα, συμπεριλαμβανομένου του δικαιώματός τους να ψηφίσουν στις προσεχείς ευρωπαϊκές εκλογές στις 23-26 Μαΐου 2019. |

2.   ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

| | | |
| --- | --- | --- |
| | 2.1. | Η COSAC επικροτεί το έργο της ειδικής ομάδας της Επιτροπής για την επικουρικότητα, την αναλογικότητα και την προσέγγιση «κάνουμε λιγότερα με πιο αποδοτικό τρόπο» και καλεί όλα τα ενδιαφερόμενα μέρη να συνεχίσουν να βελτιώνουν τον τρόπο εφαρμογής της επικουρικότητας και της αναλογικότητας στην Ένωση. Εν συνεχεία της ενεργούς συμμετοχής των εθνικών κοινοβουλίων στη συνεδρίαση της ομάδας εργασίας της COSAC στις 26 Μαρτίου 2018, καθώς και των γραπτών συνεισφορών τους καθ’ όλη τη διάρκεια της Βουλγαρικής Προεδρίας, η COSAC ενθαρρύνει τις κοινοβουλευτικές αντιπροσωπείες να συνεχίσουν να συμμετέχουν στις προσεχείς συζητήσεις επί του ζητήματος. |

| | | |
| --- | --- | --- |
| | 2.2. | Η COSAC ζητεί να ξεκινούν οι διαβουλεύσεις με τα εθνικά κοινοβούλια ήδη από τα πρώτα κιόλας στάδια της ενωσιακής διαδικασίας λήψης αποφάσεων για μια πιο ενεργό συμμετοχή των λαών της Ευρώπης και για μια καλύτερη κατανόησή τους ως προς τις στρατηγικές της Ένωσης και τους κανονισμούς του μέλλοντος. |

| | | |
| --- | --- | --- |
| | 2.3. | Παρόλο που σε γενικές γραμμές το σύστημα έγκαιρης προειδοποίησης δίνει μια καλή ευκαιρία να ακουστούν οι φωνές των εθνικών κοινοβουλίων, υπάρχουν ορισμένες ακόμα παράμετροι που μπορούν και πρέπει να βελτιωθούν χωρίς να χρειαστεί αλλαγή στις Συνθήκες, όπως έχει επισημανθεί στην 54η και 55η COSAC. |

| | | |
| --- | --- | --- |
| | 2.4. | Πιο συγκεκριμένα, η COSAC καλεί εκ νέου την Ευρωπαϊκή Επιτροπή να εξετάσει το ενδεχόμενο εξαίρεσης ορισμένων περιόδων από την προθεσμία των 8 εβδομάδων που προβλέπεται από τις Συνθήκες για τον έλεγχο της επικουρικότητας, με τον ίδιο τρόπο που λειτουργεί η τρέχουσα ρύθμιση για τον μήνα Αύγουστο. Μια τέτοια χρονική περίοδος μπορεί να οριστεί από τα μέσα Δεκέμβρη μέχρι την Πρωτοχρονιά, όπως προτάθηκε στη συμβολή της 54ης και της 55ης COSAC, ενώ άλλες παρόμοιες περίοδοι «διακοπών» θα μπορούν επίσης να συζητηθούν. Επιπλέον, πρέπει να διερευνηθούν περαιτέρω οι πρακτικές λεπτομέρειες μιας ενδεχόμενης παράτασης της προθεσμίας των 8 εβδομάδων σε 12 εβδομάδες. |

| | | |
| --- | --- | --- |
| | 2.5. | Παρόλο που η COSAC αναγνωρίζει το δικαίωμα κάθε κοινοβουλίου/νομοθετικού σώματος να καταρτίζει τη δική του διαδικασία ελέγχου της επικουρικότητας, κάνει εντούτοις έκκληση για ενισχυμένη συνεργασία και συντονισμό μεταξύ των εθνικών κοινοβουλίων, προκειμένου οι προσπάθειές τους να αποφέρουν τα μέγιστα αποτελέσματα. |

| | | |
| --- | --- | --- |
| | 2.6. | Η COSAC δίνει έμφαση στη βελτίωση των τρόπων με τους οποίους τα εθνικά κοινοβούλια ασκούν έλεγχο στις κυβερνήσεις, καθώς και στην ενίσχυση των δημοκρατικών δικαιωμάτων των πολιτών της ΕΕ, και τονίζει την ανάγκη να καταστεί πιο διαφανής η διαδικασία λήψης αποφάσεων του Συμβουλίου. Η COSAC προτρέπει τις εθνικές κοινοβουλευτικές αντιπροσωπείες να ασχοληθούν με το ζήτημα της διαφάνειας της ΕΕ και ιδίως του Συμβουλίου, από κοινού με τις κυβερνήσεις τους, σύμφωνα με τα εθνικά συνταγματικά τους πλαίσια και με τις πρακτικές που εφαρμόζουν. |

| | | |
| --- | --- | --- |
| | 2.7. | Σε συνάρτηση με την παράγραφο 2.8 της συμβολής της 58ης COSAC για το ζήτημα της διαφάνειας, η COSAC καλεί το Συμβούλιο και τα συναφή όργανα να εξετάσουν τις προτάσεις που διαβίβασαν τα 26 κοινοβούλια/νομοθετικά σώματα στα θεσμικά όργανα και να απαντήσουν σημείο προς σημείο, ενισχύοντας έτσι τον ανοιχτό χαρακτήρα των νομοθετικών διαβουλεύσεων στην Ένωση. |

| | | |
| --- | --- | --- |
| | 2.8. | Η COSAC καλεί την Ευρωπαϊκή Επιτροπή να βελτιώσει την ποιότητα των απαντήσεών της στις συμβολές των εθνικών κοινοβουλίων, παρέχοντας σαφείς και έγκαιρες απαντήσεις στις ενστάσεις τους. Η COSAC καλεί εκ νέου την Ευρωπαϊκή Επιτροπή να απαντά στις αιτιολογημένες γνώμες των εθνικών κοινοβουλίων μέσα σε 8 εβδομάδες από τη λήξη της προθεσμίας του ελέγχου της επικουρικότητας. Οι περίοδοι που αναγράφονται στο άρθρο 2 σημείο 3 πρέπει να λαμβάνονται υπόψη. |

| | | |
| --- | --- | --- |
| | 2.9. | Οι συννομοθέτες οφείλουν να αποδίδουν μεγαλύτερη προσοχή στις απόψεις που εκφράζουν τα εθνικά κοινοβούλια, αφού αυτές συμβάλλουν ενεργά στην ομαλή λειτουργία της Ένωσης, όπως αναφέρει το άρθρο 12 της Συνθήκης για την Ευρωπαϊκή Ένωση. |

| | | |
| --- | --- | --- |
| | 2.10. | Η COSAC καλεί την Ευρωπαϊκή Επιτροπή να παρέχει καλύτερες εκτιμήσεις επιπτώσεων στις αιτιολογικές εκθέσεις των νομοθετικών της προτάσεων για να είναι αυτές δεόντως αιτιολογημένες. Η COSAC επίσης καλεί την Επιτροπή, επιπλέον των αναλύσεών της για την αρχή της επικουρικότητας, να εξηγεί διεξοδικότερα τις επιλογές νομικής βάσης στις οποίες προβαίνει, καθώς και τις απόψεις της σχετικά με την αρχή της αναλογικότητας. |

| | | |
| --- | --- | --- |
| | 2.11. | Η COSAC υπενθυμίζει τις προτάσεις της από προγενέστερες συνεισφορές της για τη θέσπιση μηχανισμού πράσινης κάρτας στο πλαίσιο του ενισχυμένου διαλόγου, ενός μηχανισμού που θα μπορεί να υποβάλει προτάσεις στην Ευρωπαϊκή Επιτροπή για την ψήφιση νομοθεσίας, καθώς και για την τροποποίηση και κατάργηση υπάρχουσας νομοθεσίας της ΕΕ· η COSAC ενθαρρύνει τα εθνικά κοινοβούλια να συνεχίσουν να αναζητούν και στο μέλλον ευκαιρίες για πρωτοβουλίες πράσινης κάρτας. |

| | | |
| --- | --- | --- |
| | 2.12. | Η COSAC κάνει έκκληση για καλύτερη αξιοποίηση των υφιστάμενων μηχανισμών διεξαγωγής πολιτικού διαλόγου ανάμεσα στα εθνικά κοινοβούλια και τα θεσμικά όργανα της ΕΕ. |

3.   ΠΡΟΣΧΩΡΗΣΗ ΚΑΙ ΣΥΝΔΕΣΙΜΟΤΗΤΑ ΤΩΝ ΔΥΤΙΚΩΝ ΒΑΛΚΑΝΙΩΝ

| | | |
| --- | --- | --- |
| | 3.1. | Η COSAC επικροτεί την ευρωπαϊκή προοπτική για τα Δυτικά Βαλκάνια, η οποία εστιάζει στη συνδεσιμότητα της περιοχής και στη σύσφιξη των σχέσεών της με την ενιαία αγορά της ΕΕ και αποτελεί κεντρική στρατηγική προτεραιότητα της βουλγαρικής Προεδρίας του Συμβουλίου της ΕΕ. |

| | | |
| --- | --- | --- |
| | 3.2. | Η COSAC αντιμετωπίζει την ανακοίνωση της Επιτροπής στις 6 Φεβρουαρίου 2018, με θέμα «Μια αξιόπιστη προοπτική διεύρυνσης για τα Δυτικά Βαλκάνια και αυξημένη δέσμευση της ΕΕ απέναντι τους» ως επένδυση σε μια σταθερή, ισχυρή και ενωμένη Ευρώπη, στη βάση κοινών αξιών και πλήρους σεβασμού της Ευρωπαϊκής σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών. |

| | | |
| --- | --- | --- |
| | 3.3. | Η COSAC εκφράζει την ικανοποίησή της για τις εκθέσεις της 17ης Απριλίου 2018 σχετικά με τους εταίρους από τα Δυτικά Βαλκάνια και την Τουρκία, και για τα συμπεράσματα και τις συστάσεις που διατυπώνονται σε αυτές. Η COSAC τονίζει τη σπουδαιότητα της υποστήριξης και της καθοδήγησης των εταίρων στην περιοχή, ούτως ώστε να προχωρήσουν στις απαραίτητες μεταρρυθμίσεις. |

| | | |
| --- | --- | --- |
| | 3.4. | Η COSAC τονίζει ότι η πορεία για την προσχώρηση στην ΕΕ βασίζεται στον σεβασμό των αξιών της ΕΕ και στην αξιοκρατική ατομική απόδοση των εταίρων στην περιοχή, ούτως ώστε να επιτευχθεί συμμόρφωση με τα κριτήρια της Κοπεγχάγης και τους όρους της Διαδικασίας Σταθεροποίησης και Σύνδεσης· δίνει εξάλλου έμφαση στη σημασία της πλήρους ευθυγράμμισης με την Κοινή Εξωτερική Πολιτική και Πολιτική Ασφάλειας της ΕΕ. |

| | | |
| --- | --- | --- |
| | 3.5. | Αν και η COSAC αναγνωρίζει την πρόοδο που έχουν σημειώσει τα κράτη των Δυτικών Βαλκανίων, τονίζει εντούτοις πως πρέπει να γίνουν μεγαλύτερες προσπάθειες για να επιταχυνθούν οι τοπικές μεταρρυθμιστικές διαδικασίες και να επιτευχθούν βιώσιμα και μη αναστρέψιμα αποτελέσματα, ιδίως στους τομείς του κράτους δικαίου, της καταπολέμησης της διαφθοράς και του οργανωμένου εγκλήματος, των ανθρωπίνων δικαιωμάτων, της ελευθερίας της έκφρασης και της ανεξαρτησίας των μέσων ενημέρωσης, προκειμένου να ενισχυθούν οι δημοκρατικοί θεσμοί και η μεταρρύθμιση της δημόσιας διοίκησης, η οικονομική ανάπτυξη και ο ανταγωνισμός, καθώς και οι σχέσεις καλής γειτονίας, με στόχο τη βελτίωση της σταθερότητας και τη διασφάλιση της ευημερίας στην περιοχή. |

| | | |
| --- | --- | --- |
| | 3.6. | H COSAC σημειώνει ότι απαιτούνται συνεχιζόμενες και επίμονες προσπάθειες για την επίλυση των διμερών διαφορών που εκκρεμούν στην περιοχή, συμπεριλαμβανομένων των συνοριακών διαφορών, προκειμένου να διασφαλιστεί ότι δεν θα έχουν αρνητικό αντίκτυπο στη διαδικασία προσχώρησης. Η COSAC τονίζει ότι οι διαφορές και τα ζητήματα που εκκρεμούν πρέπει να πρέπει να επιλυθούν σύμφωνα με το διεθνές δίκαιο και τις καθιερωμένες αρχές, καθώς και με την εφαρμογή νομικά δεσμευτικών συμφωνιών. |

| | | |
| --- | --- | --- |
| | 3.7. | Σύμφωνα με τα σχετικά συμπεράσματα του Συμβουλίου στις 22 Μαρτίου, η COSAC επικροτεί την αταλάντευτη προσήλωση της ΕΕ στην ευρωπαϊκή προοπτική για τα Δυτικά Βαλκάνια, η οποία επιβεβαιώθηκε από τη Δήλωση της Σόφιας στις 17 Μαΐου 2018. Τα κοινοβούλια της ΕΕ εξέφρασαν την υποστήριξή τους επί του θέματος στη διακοινοβουλευτική διάσκεψη για την ΚΕΠΠΑ/ΚΠΑΑ στη Σόφια, στις 15-17 Φεβρουαρίου 2018. |

| | | |
| --- | --- | --- |
| | 3.8. | Η COSAC εκφράζει την υποστήριξή της για τους στόχους, τις δεσμεύσεις και τα αποτελέσματα της διάσκεψης κορυφής ΕΕ-Δυτικών Βαλκανίων στη Σόφια και για το πιεστικό της χρονοδιάγραμμα για καλύτερη και λειτουργικότερη υποδομή και ψηφιακή συνδεσιμότητα, καθώς και για τις διαπροσωπικές επαφές και για τις μαθησιακές ευκαιρίες, καταστώντας έτσι την ευρωπαϊκή προοπτική για την περιοχή πιο απτή, επιδρώντας άμεσα και ωφελώντας ουσιαστικά τους λαούς και τις επιχειρήσεις τόσο της περιοχής όσο και της ΕΕ. Οι επόμενες Προεδρίες του Συμβουλίου πρέπει να συνεχίσουν να έχουν στο επίκεντρο των εργασιών τους την εφαρμογή του χρονοδιαγράμματος προτεραιοτήτων της Σόφιας. |

| | | |
| --- | --- | --- |
| | 3.9. | Η COSAC τονίζει ότι η απειλή που προκύπτει από τη ριζοσπαστικοποίηση, την τρομοκρατία και τον βίαιο εξτρεμισμό, απαιτεί από την ΕΕ και τους εταίρους της στα Δυτικά Βαλκάνια να ισχυροποιήσουν την αμοιβαία συνεργασία τους, να προωθήσουν την αυξημένη ανταλλαγή πληροφοριών και να αναπτύξουν βέλτιστες πρακτικές στο πλαίσιο διαμόρφωσης κοινών αξιών, πρόληψης της ριζοσπαστικοποίησης και αντιμετώπισης τρομοκρατικών ενεργειών. Η COSAC επίσης υπογραμμίζει ότι απαιτούνται κοινές δράσεις στους τομείς της μετανάστευσης, του ασύλου και της διαχείρισης των συνόρων, της καταπολέμησης παράνομων μεταναστευτικών ροών και της εμπορίας ανθρώπων. |

| | | |
| --- | --- | --- |
| | 3.10. | Η COSAC σημειώνει ότι ο κοινοβουλευτικός έλεγχος στις προενταξιακές και διαπραγματευτικές διαδικασίες διασφαλίζει μεγαλύτερη δημοκρατική νομιμότητα και διαφάνεια στις διαδικασίες και βελτιώνει τη στρατηγική επικοινωνία με τους λαούς επί των ζητημάτων της ΕΕ. Υπό αυτό το πρίσμα, η COSAC δηλώνει τη γενική της υποστήριξη για μεγαλύτερη και ισχυρότερη συμμετοχή των κοινοβουλίων των Δυτικών Βαλκανίων στις εργασίες και τις δραστηριότητες της COSAC στο μέλλον. |

4.   ΠΟΛΙΤΙΚΗ ΣΥΝΟΧΗΣ ΜΕΤΑ ΤΟ 2020

| | | |
| --- | --- | --- |
| | 4.1. | Η COSAC λαμβάνει υπό σημείωση την πρόταση της 2ας Μαΐου 2018 της Ευρωπαϊκής Επιτροπής: «Ένας σύγχρονος προϋπολογισμός για μια Ένωση που προστατεύει, ενδυναμώνει και υπερασπίζεται τους πολίτες της», δηλαδή το πολυετές δημοσιονομικό πλαίσιο 2021-2027. Δεδομένου ότι η πρόταση αποτελεί μια καλή αφετηρία για την έναρξη διαπραγματεύσεων, η COSAC θεωρεί ότι είναι σημαντικό το πολυετές δημοσιονομικό πλαίσιο 2021-2027 να συνοδευτεί από μια ολοκληρωμένη μακροπρόθεσμη στρατηγική για την ανάπτυξη της Ευρωπαϊκής Ένωσης και για την αναζωογόνηση των δημόσιων επενδύσεων τόσο σε ευρωπαϊκό όσο και σε εθνικό επίπεδο. Είναι σημαντικό να λαμβάνονται υπόψη οι διαφορετικές απόψεις των κρατών μελών σχετικά με το δημοσιονομικό πλαίσιο. |

| | | |
| --- | --- | --- |
| | 4.2. | Η COSAC υποστηρίζει πως πρέπει να συνεχιστεί η πολιτική συνοχής και μετά το 2020, υπό την προϋπόθεση να διατηρηθούν επαρκή επίπεδα χρηματοδότησης που θα επιτρέψουν την εκπλήρωση των στόχων της. Δεδομένου ότι η πολιτική συνοχής αποτελεί βασικό μέσο αλληλεγγύης που ενθαρρύνει τη σύγκλιση ανάμεσα στα κράτη μέλη και τις περιφέρειές τους, η COSAC επισημαίνει ότι, μέσω των μηχανισμών της, οι επενδύσεις μπορούν να παραγάγουν πολλαπλά και ταχύτατα αποτελέσματα και να εξαλείψουν τις περιφερειακές ανισότητες. Επιπλέον, είναι σημαντικό να επωφεληθούν όλες οι περιοχές από την πολιτική συνοχής και κυρίως οι λιγότερο ανεπτυγμένες που παραμένουν πρωταρχικός στόχος. |

| | | |
| --- | --- | --- |
| | 4.3. | Η COSAC τονίζει ότι οι πραγματικές επενδύσεις για την ανάπτυξη (απασχόληση και ισορροπημένη εδαφική ανάπτυξη) πρέπει να παραμείνουν στο επίκεντρο της πολιτικής συνοχής για μετά το 2020, κυρίως με την παροχή επιχορηγήσεων. Νέα καθήκοντα ή στόχοι δεν πρέπει εντούτοις να χρηματοδοτούνται εις βάρους της πολιτικής συνοχής. |

| | | |
| --- | --- | --- |
| | 4.4. | Η COSAC ζητεί να υπάρξει μια προσανατολισμένη στα αποτελέσματα, αποτελεσματική και αποδοτική πολιτική συνοχής κατά την περίοδο προγραμματισμού 2021-2027, η οποία δεν θα εποπτεύει απλώς το κόστος και την παραγωγικότητα αλλά θα αξιολογεί με διαφάνεια τον απτό αντίκτυπο και τη βιωσιμότητα των έργων σε τοπικό και περιφερειακό επίπεδο όσον αφορά την ευρωπαϊκή προστιθέμενη αξία. |

| | | |
| --- | --- | --- |
| | 4.5. | Η COSAC ζητεί να αντιμετωπιστούν τα κωλύματα στην εφαρμογή της πολιτικής συνοχής, όπως είναι οι χρονοβόρες και περίπλοκες διοικητικές διαδικασίες, η έλλειψη ευελιξίας κατά τη διαχείριση των έργων και η διαδικασία συγχρηματοδότησης. |

Μακροπεριφερειακές στρατηγικές της ΕΕ

| | | |
| --- | --- | --- |
| | 4.6. | Λαμβάνοντας υπόψη τον ρόλο των μακροπεριφερειών της ΕΕ στην επίτευξη βιώσιμης ανάπτυξης, ασφάλειας και ευημερίας, η COSAC τονίζει ότι οι μακροπεριφερειακές στρατηγικές της ΕΕ αποτελούν βασικό πλαίσιο συνεργασίας με ανεκτίμητη και καινοτόμο συμβολή που πρέπει να αναπτυχθεί περισσότερο. |

| | | |
| --- | --- | --- |
| | 4.7. | Η COSAC αναγνωρίζει την ανάγκη να βελτιωθεί η διασύνδεση ανάμεσα στη στρατηγική της ΕΕ για την περιοχή του Δούναβη και στη διασυνοριακή συνεργασία στην περιοχή του Ευξείνου Πόντου, με στόχο την αντιμετώπιση κοινών προκλήσεων στην ευρύτερη περιοχή. |

| | | |
| --- | --- | --- |
| | 4.8. | Η COSAC υπογραμμίζει τη σημασία της διασυνδεσιμότητας εντός της ΕΕ. Ως εκ τούτου, η COSAC τονίζει ότι η σταθερή δέσμευση για την επιτυχή και έγκαιρη εφαρμογή των διασυνοριακών έργων προς τον σκοπό αυτό είναι ζωτικής σημασίας για την ΕΕ και τους πολίτες της. Ιδιαίτερη προσοχή θα πρέπει να δοθεί στην ανάπτυξη των υποδομών μεταφορών και στην επέκταση του δικτύου μεταφορών της ΕΕ· στο πλαίσιο αυτό, οι μακροπεριφερειακές στρατηγικές αποτελούν μια καλή βάση για τον εξορθολογισμό των πολυμερών προσπαθειών. |

5.   ΕΥΡΩΠΑΪΚΟΣ ΠΥΛΩΝΑΣ ΚΟΙΝΩΝΙΚΩΝ ΔΙΚΑΙΩΜΑΤΩΝ

| | | |
| --- | --- | --- |
| | 5.1. | Η COSAC υπογραμμίζει ότι η ενίσχυση της κοινωνικής διάστασης της ΕΕ είναι ζωτικής σημασίας για τη διαφύλαξη των κοινωνικών στόχων της Συνθήκης, καθώς και για να διασφαλιστεί ότι οι Ευρωπαίοι πολίτες ταυτίζονται με το ευρωπαϊκό εγχείρημα και διακρίνουν τα οφέλη που προκύπτουν από αυτό. |

| | | |
| --- | --- | --- |
| | 5.2. | Η COSAC υποστηρίζει ότι ένας ισχυρός και σταθερός ευρωπαϊκός πυλώνας κοινωνικών δικαιωμάτων που στοχεύει στην προώθηση και ενδυνάμωση των υφιστάμενων κοινωνικών προτύπων και αρχών, αποτελεί κοινή ευθύνη της ΕΕ και των κρατών μελών. Οι πρωτοβουλίες για την επίτευξη των στόχων του πυλώνα πρέπει να βασιστούν σε συγκεκριμένα εργαλεία, ευρύτερες νομοθετικές ενέργειες, αποδοτικούς μηχανισμούς χάραξης πολιτικής και χρηματοδοτικά μέσα, με την επιφύλαξη των προσεχών διαπραγματεύσεων επί του προϋπολογισμού της ΕΕ. |

| | | |
| --- | --- | --- |
| | 5.3. | Η COSAC τονίζει ότι, στο πλαίσιο της αντιμετώπισης των επιπτώσεων της γήρανσης και μείωσης του πληθυσμού, της παγκοσμιοποίησης, της τεχνολογικής προόδου και της ψηφιοποίησης της κοινωνίας και της οικονομίας, του συνεχούς μετασχηματισμού των επαγγελμάτων και των επερχόμενων καθηκόντων τους, κρίνεται απαραίτητο για την Ένωση να επενδύσει στο ανθρώπινο κεφάλαιο για να διασφαλιστούν η αύξηση της παραγωγικότητας, τα υψηλά κοινωνικά πρότυπα, οι ισχυρές οικονομίες με υψηλή προσφορά εργασίας και τα συστήματα επαρκούς κοινωνικής προστασίας. |

| | | |
| --- | --- | --- |
| | 5.4. | Η COSAC τονίζει πόσο σημαντική είναι η πρόσβαση σε ποιοτική και χωρίς διακρίσεις εκπαίδευση, κατάρτιση και διά βίου μάθηση, ούτως ώστε οι πολίτες να διατηρούν και να καλλιεργούν τις σχετικές δεξιότητες που είναι απαραίτητες για την ενεργό συμμετοχή τους στη μεταβαλλόμενη κοινωνία και αγορά εργασίας. |

| | | |
| --- | --- | --- |
| | 5.5. | Η COSAC επισημαίνει ότι η ίση μεταχείριση και πρόσβαση στις ευκαιρίες, κυρίως μεταξύ αντρών και γυναικών, πρέπει να ενισχυθεί σε όλους τους τομείς, ιδίως όσον αφορά τη συμμετοχή στην αγορά εργασίας, τους όρους και τις συνθήκες εργασίας, την επαγγελματική ανέλιξη και την ίση αμοιβή για εργασία ίσης αξίας, συμπεριλαμβανομένων των μέτρων σχετικά με την ισορροπία μεταξύ επαγγελματικής και προσωπικής ζωής. |

| | | |
| --- | --- | --- |
| | 5.6. | Η COSAC αναγνωρίζει τον καίριο ρόλο του κοινωνικού διαλόγου και τονίζει ότι οι κοινωνικοί εταίροι πρέπει να συμμετέχουν ενεργά στον σχεδιασμό, την εφαρμογή και την εποπτεία των πολιτικών ενεργειών, σύμφωνα με τις εθνικές και ενωσιακές διατάξεις. |

| | | |
| --- | --- | --- |
| | 5.7. | Η COSAC λαμβάνει υπό σημείωση την 29η εξαμηνιαία έκθεση, στην οποία, σύμφωνα με τα εθνικά κοινοβούλια/νομοθετικά σώματα, ένα ενισχυμένο Ευρωπαϊκό Εξάμηνο που θα διέπεται από τις αρχές του πυλώνα, καθώς και τα χρηματοδοτικά μέσα της ΕΕ για τη στήριξη των μεταρρυθμίσεων σε εθνικό επίπεδο, αποτελούν δύο από τα πλέον κατάλληλα εργαλεία εφαρμογής και εποπτείας των κοινωνικών αρχών του πυλώνα. |

---